CELEX: 
Language: hu
Date: 2019-10-09 00:00:00
Title: A BIZOTTSÁG (EU) …/… RENDELETE a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet V. mellékletének módosításáról

A BIZOTTSÁG (EU) …/… RENDELETE
            
            
               (2019.10.9.)
            
            
               a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet V. mellékletének módosításáról 
               
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre
                  1
                és különösen annak 131. cikkére,
            
            
               mivel:
            
            
               (1)Az 1907/2006/EK rendelet V. melléklete tartalmazza azon anyagok jegyzékét, amelyek az említett rendelet 2. cikke (7) bekezdésének b) pontja értelmében mentesülnek a regisztrálási kötelezettség alól.
            
            
               (2)A fermentációs maradék félszilárd vagy folyékony anyag, amelyet egy biológiai kezelési folyamat során megtisztítottak és stabilizáltak, és e folyamat utolsó lépése az anaerob rothasztási folyamat; az említett kezelési folyamat során kizárólag nem veszélyes, a keletkezés helyén elkülönített, biológiailag lebomló anyagok, például élelmiszer-hulladékok, trágya és energianövények használhatók fel. A fermentációs maradékéval azonos folyamatból vagy más anaerob rothasztási folyamatokból származó biogáz, valamint a hasonló, biológiailag lebomló anyagok aerob bomlásából származó komposzt már felvételre került az 1907/2006/EK rendelet V. mellékletébe. Ezért a hulladéknak nem minősülő vagy már nem minősülő fermentációs maradéknak is szerepelnie kell az említett mellékletben, mivel nem helyénvaló és szükségtelen a szóban forgó anyag regisztrálásának előírása, és mivel az 1907/2006/EK rendelet II., V. és VI. címe alóli mentesítése nem sérti az említett rendelet célkitűzéseinek megvalósítását. 
            
            
               (3) A fermentációs maradék esetében eddig nem nyújtottak be regisztrációs kérelmet. A fermentációs maradéknak az 1907/2006/EK rendelet V. mellékletébe történő felvételének egyértelművé kell tennie, hogy a fermentációs maradék mentesül a regisztrálási kötelezettség alól, hasonló okokból, mint amelyek a komposzt és a biogáz már meglévő mentességét indokolják, és ezáltal felszámolhatók lesznek a fermentációs maradék előállítói és felhasználói, valamint a végrehajtó hatóságok által tapasztalt bizonytalanságok.
            
            
               (4)Az 1907/2006/EK rendelet V. mellékletét ennek megfelelően módosítani kell.
            
            
               (5)Az e rendeletben előírt intézkedések összhangban vannak az 1907/2006/EK rendelet 133. cikkével létrehozott bizottság véleményével,
            
            
               ELFOGADTA EZT A RENDELETET:
            
            
               1. cikk
            
            
               Az 1907/2006/EK rendelet V. melléklete e rendelet mellékletének megfelelően módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, -án/-én. 2019.10.9.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 396., 2006.12.30., 1. o.
               
            
      
    ---documentbreak--- 
      
         
         
            
               HU
               
            
               MELLÉKLET
            
            
            
               Az 1907/2006/EK rendelet V. melléklete a következőképpen módosul:
            
            
            
               (1) a 12. pont helyébe a következő szöveg lép:
            
            
               12. Komposzt, biogáz és fermentációs maradék.”.